Source: http://www.agri.ee/kaupade-sisseveol-toimuvate-jarelevalvetoimingute-riigiloivuga-maksustamise-korrast/
Timestamp: 2013-05-21 21:07:27+00:00
Document Index: 837373

Matched Legal Cases: ['§ 44', '§ 21', '§ 24', '§ 885', '§ 25', '§ 1', '§ 881', '§ 881', '§ 881', '§ 881', '§ 881', '§ 881', '§ 881', '§ 881', '§ 2', '§ 2', '§ 2', '§ 3', '§ 4', '§ 5', '§ 6', '§ 2', '§ 3', '§ 7', '§ 8', '§ 3', '§ 9', '§ 3', '§ 10', '§ 4', '§ 9', '§ 11']

» Kaupade sisseveol toimuvate järelevalvetoimingute riigilõivuga maksustamise korrast
Kaupade sisseveol toimuvate järelevalvetoimingute riigilõivuga maksustamise korrast
1. juulil k.a. jõustub "Riigilõivuseaduse" redaktsioon, millega muutub veterinaar-
ja toidujärelevalvele alluvate kaupade sisseveol toimuvate järelevalvetoimingute riigilõivuga maksustamise kord.
Riigilõivu eelnimetatud kaupade sisseveol teostatavate järelevalvetoimingute eest tasutakse tollieeskirjadega impordi- ja ekspordimaksude tasumiseks sätestatud
Seaduse kohaselt määrab Eesti kaupade nomenklatuuri kaubapositsioonid, millesse kuuluvate kaupade järelevalvetoimingute eest tasutakse riigilõivu, põllumajan-
dusminister. Nimetatud kaubapositsioonid on määratud põllumajandusministri
28. juuni 2000. aasta määrusega nr 47 "Veterinaar- ja toidujärelevalve teosta-
mise kord kaupade sisse- ja väljaveol".
Tallinn	28. juuni 2000 nr 47
Veterinaar- ja toidujärelevalve teostamise kord kaupade sisse- ja väljaveol
Määrus kehtestatakse "Toiduseaduse" (RT I 1999, 30, 415; 58, 608) § 44 lõike 6,
"Loomatauditõrje seaduse" (RT I 1999, 57, 598; 97, 861) § 21 lõike 5 ning § 24 lõike 4, "Riigilõivuseaduse" (RT I 1997, 80, 1344; 2000, 5, 32; 10, 58; 19, 117; 26, 150; 29, 168 ja 169; 39, 237; 49, 300) § 885 ja "Tolliseaduse" (RT I 1998, 3, 54; 36 ja 37, 552; 51, 756; 1999, 10, 156) § 25 lõike 4 alusel ning Vabariigi Valitsuse 25. juuni 1999. a määrusega nr 202 (RT I 1999, 57, 601; 87, 794) kinnitatud «Kaupade, mille sisse- ja väljaveol on nõutav eriluba, ning ministrite, kes kehtestavad nende kaupade nomenklatuurid ning sisse- ja väljaveo korrad, loetelu» punktist 3 lähtudes.
§ 1. Veterinaar- ja toidujärelevalve korraldamine ja kontrollitavate kaupade loetelu
(1) Veterinaar- ja toidujärelevalvele (edaspidi järelevalve) alluvate ning sealhulgas impordiluba (edaspidi eriluba) nõudvate kaupade loetelu ja Eesti kaupade nomenklatuuri kaubapositsioonid, millesse kuuluvate kaupade järelevalvetoimingute eest tasutakse riigilõivu, on:
1) "Riigilõivuseaduse" § 881 lõike 2 punktis 1 nimetatud põllumajandusloomad:
Grupp 01	kaubad rubriigist 0101 kuni 0104**
2) "Riigilõivuseaduse" § 881 lõike 2 punktis 2 nimetatud linnud:
Grupp 01	kaubad rubriigist 0105**
3) "Riigilõivuseaduse" § 881 lõike 2 punktis 2 nimetatud karusloomad, lemmikloomad, eksootilised loomad, laboratooriumides kasutatavad katseloomad, roomajad, kahepaiksed, mesilased:
Grupp 01	kaubad rubriigist 0106**
Grupp 95	rubriiki 9508 kuuluvad loomad**
4) "Riigilõivuseaduse" § 881 lõike 2 punktis 2 nimetatud kalad:
Grupp 03	kaubad rubriigist 0301**
5) "Riigilõivuseaduse" § 881 lõike 2 punktis 2 nimetatud haudemunad:
Grupp 04	kaubapositsioonid 0407 00 1100, 0407 00 1904, 0407 00 1905**
6) "Riigilõivuseaduse" § 881 lõike 2 punktis 2 nimetatud seemne- ja munarakud ning embrüod:
Grupp 05	kaubapositsioonid 0511 10 0000 ja 0511 99 5000**
7) "Riigilõivuseaduse" § 881 lõikes 1 nimetatud toidutoore ja toit:
Grupp 02	kõik grupis nimetatud kaubad**
Grupp 03	kõik grupis nimetatud kaubad**, välja arvatud kaubad rubriigist 0301
Grupp 04	kõik grupis nimetatud kaubad**, sealjuures kaubad rubriigist 0406 ja 0409*, välja arvatud kaubapositsioonid 0407 00 1100, 0407 00 1904, 0407 00 1905, 0408 11 2000, 0408 19 2000, 0408 91 2000 ja 0408 99 2000
Grupp 05	rubriigis 0504 nimetatud kaubad** Grupp 07	kõik grupis nimetatud kaubad, välja arvatud kaubapositsioonid 0701 10 0000, 0703 10 1100, 0709 60 9100, 0709 60 9500, 0712 90 1100, 0713 10 1000, 0713 33 1000 ja 0713 90 1000
Grupp 08	kõik grupis nimetatud kaubad
Grupp 09	kõik grupis nimetatud kaubad
Grupp 10	kõik grupis nimetatud kaubad, sealjuures kaubad grupist 1001, 1002, 1003, 1004 ja 1005** ja välja arvatud kaubapositsioonid 1001 90 1000, 1001 90 9100, 1003 00 1000, 1006 10 1000, 1007 00 1000 ja kaubad alamrubriigist 1005 10
Grupp 11	kõik grupis nimetatud kaubad
Grupp 12	kõik grupis nimetatud kaubad*, välja arvatud kaubapositsioon 1201 00 1000, 1202 10 1000, 1204 00 1000, 1205 00 1000, 1206 00 1000, 1207 10 1000, 1207 20 1000, 1207 30 1000, 1207 40 1000, 1207 50 1000, 1207 60 1000, 1207 91 1000, 1207 92 1000, 1207 99 1000 ning rubriigis 1209, 1211, 1213 ja 1214 nimetatud kaubad
Grupp 15	kõik grupis nimetatud kaubad, sealjuures rubriigis 1501, 1502, 1504, 1506, 1516 ja 1517 nimetatud loomse päritoluga tooret sisaldavad kaubad* ja välja arvatud kaubapositsioonid 1507 10 1000, 1507 90 1000, 1508 10 1000, 1508 90 1000, 1509 10 1000, 1511 10 1000, 1511 90 9100, 1512 11 1000, 1512 19 1000, 1512 21 1000, 1512 29 1000, 1513 11 1000, 1513 19 3000, 1513 29 3000, 1514 10 1000, 1514 90 1000, 1515 19 1000, 1515 21 1000, 1515 29 1000, 1515 50 1100, 1515 50 9100, 1516 20 1000, 1516 20 9100, 1516 20 9500, 1520 00 0000 ning kaubad alamrubriigist 1513 21, 1515 30, 1515 40, 1515 60, 1515 90, 1518 00, 1521 10 ja 1522 00
Grupp 16	kõik grupis nimetatud kaubad* Grupp 17	kõik grupis nimetatud kaubad Grupp 18	kõik grupis nimetatud kaubad
Grupp 19	kõik grupis nimetatud kaubad, sealjuures kaubad alamrubriigist 1902 11 ja 1902 20*
Grupp 20	kõik grupis nimetatud kaubad
Grupp 21	kõik grupis nimetatud kaubad, sealjuures kaubad rubriigist 2105*
Grupp 22	rubriigis 2201 ja 2202 nimetatud kaubad
Grupp 25	kaubapositsioon 2501 00 9100 8) "Riigilõivuseaduse" § 881 lõikes 3 nimetatud toidutoormeks ja toiduks mitteolevad muud loomsed saadused või tooted:
Grupp 04	kaubapositsioonid 0408 11 2000, 0408 19 2000, 0408 91 2000, 0408 99 2000**
Grupp 05	rubriigis 0505, 0506, 0507 ja 0511 nimetatud kaubad**, välja arvatud kaubad alamrubriigist 0505 10 ning kaubapositsioonid 0511 10 0000 ja 0511 99 5000
Grupp 23	rubriigis 2301 ja 2309 nimetatud kaubad*
Grupp 31	rubriigis 3101 nimetatud kaubad*
Grupp 41	rubriigis 4101, 4102 ja 4103 nimetatud kaubad**
Grupp 51	rubriigis 5101 ja 5102 nimetatud kaubad*
(2) Järelevalvele alluvad ning eriluba nõuavad Eesti kaupade nomenklatuuri kaubapositsiooni grupi 12 rubriigis 1213 ja 1214 nimetatud kaubad* ja grupi 23 rubriikides 2302, 2303, 2304, 2305, 2306 ja 2308 nimetatud kaubad*, mille üle teostatavaid järelevalvetoiminguid ei maksustata riigilõivuga.
(3) Ainult impordil vabaks ringluseks (edaspidi import) eriluba nõudvad kaubad on märgitud ühe tärniga (*) ning kõikidel sisseveo tolliprotseduuridel eriluba vajavad kaubad kahe tärniga (**). (4) Veterinaar- ja toidujärelevalvet teostab Veterinaar- ja Toiduamet.
§ 2. Eriluba
(1) Sisseveoks eriluba nõudev kaup peab pärinema riigist või piirkonnast, kus ei esine inimese ja looma tervisele ohtlikke nakkushaigusi. Nõude kohaldamisel arvestatakse nakkushaiguste kaubaga edasikandumise riske. (2) Eriluba nõudva kauba kavandatava sisseveo korral peab importija, tema poolt volitatud isik või kauba transiitveo korraldamise eest vastutav isik (edaspidi taotleja) esitama taotluse eriloa saamiseks Veterinaar- ja Toiduametile, kus see vaadatakse läbi 10 tööpäeva jooksul taotluse saamisest arvates. (3) Kauba, välja arvatud loomade, sisseveoks esitatavale taotlusele märgitakse järgmised andmed:
1) taotleja nimi, aadress, isiku- või registrikood ja sidevahendite numbrid;
2) toidutoorme või toidu importimise korral toidutoorme või toidu importija tegevusloa number;
3) kauba nimetus ja kaubapositsioon vastavalt Eesti kaupade nomenklatuurile;
4) kauba päritoluriik;
5) planeeritav kogus, pakendite arv;
6) eriluba nõudvat kaupa tootva ettevõtte tunnustamise number, nimi ja aadress;
7) kauba saabumise arvatav ajavahemik;
8) kauba säilitustingimused;
9) Eesti Vabariigi piiripunkt, mille kaudu kaup saabub;
10) andmed transpordivahendi kohta;
11) kauba sisseveo eesmärk.
(4) Eriloa taotlusele loomade sisseveoks märgitakse järgmised andmed:
1) taotleja nimi, aadress, isiku- või registrikood ja sidevahendite numbrid; 2) tõuaretuses kasutatavate põllumajandusloomade ja nende paljundusmaterjali (edaspidi tõumaterjal) impordil Tõuaretusinspektsiooni antud loa number;
3) loomade päritoluriik, loomaliik, arv, sugu, vanus;
4) Eesti Vabariigi piiripunkt, mille kaudu loomad saabuvad;
5) andmed transpordivahendi kohta;
6) loomade saabumise arvatav ajavahemik;
7) loomade sisseveo eesmärk;
8) loomade, välja arvatud lihakäitlemisettevõttesse toodavad loomad ja reisijaga kaasas olevad lemmikloomad, profülaktilise karantiini läbiviimise koht, mille on kooskõlastanud Veterinaar- ja Toiduameti kohaliku asutuse selleks volitatud järelevalveametnik.
(5) Kui eriluba taotletakse loomade sisseveoks eesmärgiga neile mitte kohaldada tolliprotseduuri "import vabaks ringluseks", esitatakse § 2 lõike 4 punktides 1, 3, 4, 5 ja 6 nimetatud andmed ning andmed riikide kohta, mille kaudu loomad Eesti Vabariiki tuuakse, kauaks nad jäävad Eesti Vabariigi territooriumile, andmed loomade majutamise kohta ja millise piiripunkti kaudu nad viiakse Eestist välja.
(6) Kui eriluba taotletakse kauba, välja arvatud loomade, sisseveoks eesmärgiga sellele mitte kohaldada tolliprotseduuri "import vabaks ringluseks", esitatakse § 2 lõike 3 punktides 1, 3, 4, 5, 7, 8, 9 ja 10 nimetatud andmed ning andmed riikide kohta, mille kaudu kaup Eesti Vabariiki tuuakse, kauaks see jääb Eesti Vabariigi territooriumile, andmed tollilao kohta, kus seda kavatsetakse ladustada ning millise piirpunkti kaudu kaup viiakse Eestist välja.
(7) Väljastatavale eriloale märgib volitatud järelevalveametnik taotleja isikut ja kaupa puudutava teabe ning eriloa kehtivusaja.
(8) Eriluba ei ole vajalik reisijaga kaasas oleva lemmiklooma sisseveoks.
(9) Tõumaterjali impordil või ajutisel sisseveol on vajalik Tõuaretusinspektsiooni luba. (10) Veterinaar- ja Toiduamet tunnistab eriloa kehtetuks ja teavitab sellest loa saanud isikut kirjalikult, kui päritoluriigi või- piirkonna loomatervishoiu alane olukord ei vasta enam kehtestatud nõuetele või isik, kellele luba on väljastatud, rikub veterinaar- ja toiduohutuse nõudeid. § 3. Järelevalve kord sisseveol
(1) Kontrolli tulemusena nõuetele vastavaks tunnistatud kauba kohta väljastab veterinaarjärelevalve ametnik (edaspidi järelevalveametnik) sellega kaasasoleva sertifikaadi või dokumendi alusel vastava tõendi, teeb eeldatavalt kohaldatavale tolliprotseduurile vastava templiga tollidokumentidele järelevalve läbimist tõendava märke ja kinnitab oma allkirja sellel isikliku nummerdatud pitseriga. Imporditava kauba sertifikaadi või dokumendi originaal jääb piiripunkti.
(2) Lõikes 1 nimetatud tõendile märgib järelevalveametnik kaubaga kaasas olnud sertifikaadi andmed ning teabe kauba importija, tema poolt volitatud isiku või kauba transiitveo korraldamise eest vastutava isiku, järelevalve käigus võetud proovide, kaubale lubatud edasise käitlemise ja loomade profülaktilise karantiini läbiviimise, kauba ladustamise või töötlemise koha kohta. (3) Tõuaretusinspektsiooni poolt välja antud loale tehakse märge tõumaterjali piiripunkti saabumise kohta ja tagastatakse see kauba importijale või tema poolt volitatud isikule.
(4) Loomade, välja arvatud lihakäitlemisettevõttesse toodavad loomad ja reisijaga kaasas olevad lemmikloomad, importimisel on importija või tema poolt volitatud isik kohustatud paigutama need peale järelevalve läbimist profülaktilisse karantiini.
(5) Eriluba vajava kauba tollitransiit on lubatud ainult juhul, kui selle korraldamise eest vastutav isik on teavitanud Veterinaar- ja Toiduametit sihtkohariigi pädeva järelevalveasutuse nõusolekust selle kauba sisseveoks. Nõue ei kehti sisetransiidi korral.
(6) Veterinaar- ja Toiduamet kooskõlastab tolliprotseduuridele vastava järelevalve läbimist tõendavate templijäljendite näidised Tolliametiga.
§ 4. Nõuetele mittevastav kaup
(1) Teostatud kontrolli tulemusena nõuetele mittevastavaks tunnistatud kauba, välja arvatud loomade, osas otsustab järelevalveametnik:
1) kauba tagasisaatmise 10 päeva jooksul, tehes vastava märke saatedokumentidele;
2) toidutoorme või toidu ümbertöötlemise muuks otstarbeks, kui on tuvastatud, et kaup ei ole nakkusohtlik ning tagatud selle mittekasutamine toiduks;
3) kauba hävitamise selleks ettenähtud kohas, kui tagasisaatmine või ümbertöötlemine ei ole võimalik.
(2) Teostatud kontrolli tulemusena tuvastatud loomade veterinaarnõuetele mittevastavusel või loomakaitse nõuetest lähtuvalt otsustab järelevalveametnik:
1) loomade majutamise, söötmise, jootmise ja vajadusel ravi;
2) loomade isoleerimise;
3) loomade tagasisaatmise sama veovahendiga, teavitades sellest lähtekoha järelevalveasutust;
4) loomade suunamise tapmiseks lihakäitlemisettevõttesse, määrates täpsed tingimused loomsete saaduste edasiseks kasutamiseks.
(3) Sisse- või väljaveo keelamisel koostab järelevalveametnik akti ja teeb vastava templiga tollidokumentidele märke ning kinnitab sellel oma allkirja isikliku nummerdatud pitseriga.
(4) Aktis tuleb esitada koostaja andmed, näidata, milliseid nõudeid on rikutud ja anda otsus kauba edasise käitlemise kohta. Importija, tema poolt selleks volitatud isik või kauba transiitveo korraldamise eest vastutav isik kinnitab oma allkirjaga, et on aktiga tutvunud.
(5) Kauba kinnipidamine, tagasisaatmine, ümbertöötlemine või hävitamine ja loomade tagasisaatmine ja hoidmine piiripunktis ning profülaktilise karantiini läbiviimine toimub importija või kauba transiitveo korraldamise eest vastutava isiku kulul. (6) Kauba hävitamise ja loomade tapmisele suunamise korraldab järelevalveametnik koos tolliametnikuga.
(7) Veterinaar- ja Toiduamet teavitab tagasisaadetud kaupadest kõiki piiripunkte. Teavet teistes piiripunktides kinni peetud, tagasi saadetud või hävitatud kauba kohta säilitatakse piiripunktis.
§ 5. Sertifikaat ja toidutoorme või toidu nõuetekohasust tõendav dokument
(1) Eriluba vajava kauba sisseveol peab kauba importija, tema poolt volitatud isik või transiitveo korraldamise eest vastutav isik esitama piiripunkti järelevalveametnikule päritoluriigi pädeva järelevalveasutuse väljastatud loomatervist või kauba kvaliteeti ja ohutust tõendava, allkirja ja pitseriga kinnitatud sertifikaadi originaaleksemplari. Sertifikaat peab tõendama sisseveetava kauba vastavust õigusaktide nõuetele. Loomade kohta väljastatud sertifikaat peab olema varustatud märkega loomade lõppsihtkoha kohta ning kehtib kuni kümme päeva, arvates sertifikaadi väljastamisest.
(2) Sertifikaat peab olema originaaldokument, välja antud sellele kaubale, kooskõlas teiste saatedokumentidega, koostatud ühtsena, parandusteta (välja arvatud muudatused, mis on pädeva järelevalveasutuse ametniku poolt allkirja ja pitseriga kinnitatud), alla kirjutatud pädeva järelevalveasutuse ametniku poolt, millele on lisatud loetavas kirjas tema nimi ja ametikoht, kinnitatud pitseriga, mille värv on dokumendi trükivärvist erinev, ning koostatud ühele kauba saajale laadimise päeval. Sertifikaadil peab kogu teave olema esitatud ka eesti või vene või inglise keeles.
(3) Kui eriluba vajav kaup on osaks eelnevalt teise riiki imporditud kaubast, peab kaubaga kaasas olema teise riigi volitatud järelvalveasutuse dokumendi originaal, mis tõendab kauba nõuetekohast käitlemist ja päritoluriigi sertifikaadi koopia. (4) Eriluba mittevajava kauba impordil peab importija või tema poolt volitatud isik esitama dokumendi, mis tõendab kauba ohutust või käitlemisettevõtte allumist järelevalvele. Dokumentidel olev kaupa kirjeldav teave peab olema loetav ja arusaadav ning vajadusel tõlgitud eesti keelde.
(5) Sertifikaati ega muud nõuetekohasust tõendavat dokumenti ei nõuta reisijaga kaasas olevale, isiklikuks tarbimiseks ettenähtud toidule või toidutoormele kogukaaluga kuni 10 kg ja postipakkides saadetavale toidutoormele või toidule kogukaaluga kuni 5 kg, välja arvatud loomse päritoluga toore ja termiliselt töötlemata loomse päritoluga toit.
§ 6. Kauba sissevedu vabatsooni või tollilattu, selle ladustamine, väljavedu vabatsoonist või tollilaost või import vabaks ringluseks
(1) Vabatsooni või tollilattu toodav eriluba vajav, välja arvatud lõikes 2 nimetatud kaup, peab vastama imporditavale kaubale esitatavatele nõuetele.
(2) Vabatsooni lubatakse eriluba vajavat, Eesti Vabariigi nõuetele mittevastavat kaupa toimetada või tollilattu deklareerida, kui see vastab § 2 lõikes 1 sätestatud nõudele.
(3) Laod peavad olema tunnustatud Veterinaar- ja Toiduameti poolt sellise kauba ladustamiseks. Tunnustatud laohooned peavad asuma kontrollitava sisse- ja väljapääsuga suletud territooriumil, alluma pidevale tollikontrollile ja olema sobivad sellise kauba ladustamiseks. Neis peab olema korraldatud sissetoodava ja väljaviidava kauba arvestus, kus registreeritakse kauba liik, kogus, kaupa ladustava isiku nimi ja aadress. Nimetatud arvestusdokumente peab säilitama vähemalt kolm aastat. Laohoonetes peavad olema seal säilitatavale kaubale vastavad ladustamisruumid või külmlaod, mis võimaldavad veterinaarnõuetele mittevastava kauba eraldi ladustamist, samuti ruumid järelevalveametnikele kaupade inspekteerimiseks.
(4) Nõuetele mittevastavat kaupa peab ladustama nõuetelevastavast kaubast eraldi.
(5) Lõikes 2 nimetatud kauba mistahes ümbertöötlemine, -pakendamine, -märgistamine või muul viisil muutmine on keelatud.
(6) Kaupa ladustav isik peab kauba laost väljaveost teavitama vabatsooni või tolliladu teenindavat järelevalveametnikku.
(7) Lõikes 2 nimetatud kauba võib vabatsoonist või tollilaost välja viia ainult teise riiki või hävitamiseks. Vedu peab toimuma ainult lekkimiskindlate veovahenditega kinnistes konteinerites, mis on järelevalveametniku juuresolekul tolliametniku poolt plommitud.
(8) Loa vabatsoonist või tollilaost nõuetelevastava kauba importimiseks annab vabatsooni või tolliladu teenindav järelevalveametnik tema poolt teostatud kontrolli tulemusena järgides § 3 lõikes 1 kirjeldatud protseduuri.
§ 7. Väljaveo kord
(1) Käesoleva määruse mõistes eriluba vajava kauba väljaveol peab kaubaga kaasas olema importiva maa nõudmistele vastav volitatud järelevalveametniku poolt väljastatud sertifikaat ja järelevalveametnik on kohustatud eelnevalt kauba üle vaatama. Juhul, kui tolliametnik paneb kaubale kohapeal tollitõkendi, teeb järelevalveametnik templiga tollidokumentidele väljavedu lubava
märke ning kinnitab oma allkirja sellel isikliku nummerdatud pitseriga. Loomade ja kaupade korral, mida tollivormistamiskohas ei plommita, teeb piiripunkti järelevalveametnik pärast tollikontrolli tsoonis kauba üle vaatamist templiga tollidokumentidele väljavedu lubava märke ja kinnitab oma allkirja sellel isikliku nummerdatud pitseriga. (2) Laevades, lennukites ja reisirongides toitlustamiseks kasutatavatele toidutoorme ja toidu kohta võib pädev järelevalveasutus väljastada pidevalt sellist teenust osutavale isikule sertifikaadi kuni üheks kuuks.
(3) Käesoleva määruse mõistes eriluba mittevajav kaup väljaveol piiripunktis järelevalve alla ei kuulu.
§ 8. Kauba, välja arvatud loomade, vastavuse kontrolli tingimused ja kord
(1) Eriluba vajava kauba sisse- ja väljaveol kontrollib piiripunkti järelevalveametnik kauba dokumente, selle vastavust saatedokumentidele ja vajadusel teostab lõikes 5 loetletud kontrolli. (2) Sisseveol eriluba mittevajava kauba kontroll võib toimuda vastavalt Veterinaar- ja Toiduameti töökorraldusele vahetult enne tolliprotseduuri "import vabaks ringluseks" rakendamist tollilaos või tolliterminaalis.
(3) Järelevalveametnik peab kontrollima kaubaga kaasasoleva sertifikaadi või dokumendi nõuetekohasust, selle registreerima ja sisseveol väljastama sertifikaadi või dokumendi alusel § 3 lõikes 1 nimetatud tõendi. (4) Järelevalveametnik peab kontrollima kauba vastavust saatedokumentidele, pakendi seisukorda ja märgistust, värske liha rümpade, pool- ja veerandrümpade märgistuse vastavust saatedokumentidele ja nende üldist seisukorda. (5) Lõikes 1 sätestatud kontrolli käigus peab järelevalveametnik organoleptiliselt hindama kauba seisukorda ning pakendi sobivust antud kauba transportimiseks, veovahendi vastavust kaubaliigile ja säilitustingimustest kinnipidamist; kaaluma vajadusel kogu kauba ning võrdlema kauba tegelikku kaalu ja saatedokumentides näidatud kaalu; võtma vajadusel proove kauba nõuetekohasuse hindamiseks. (6) Proovide võtmist ja laboratoorset uuringut teostatakse:
1) kauba esmakordsel saabumisel tootjalt, importijalt või päritoluriigist;
2) kauba saabumisel tootjalt või importijalt, kelle suhtes on varem tuvastatud kauba mittevastavust toidu käitlemist reguleerivate seaduste ja muude õigusaktide nõuetele; 3) vastavuskontrolli põhjal;
4) kauba saabumisel piirkonnast, kus see võis saastuda rahvusvaheliselt määratletud eriti ohtlike nakkushaiguste tekitajatega;
5) kauba pisteliseks kontrollimiseks.
(7) Järelevalveametnik peab lõikes 6 käsitletud juhtudel võtma proove ühest protsendist pakenditest kaubapartii pakendite koguarvust, kuid mitte vähem kui kahest ja mitte rohkem kui kümnest pakendist.
(8) Järelevalveametnikul on õigus peatada kauba edasiliikumine kuni uurimistulemuste selgumiseni, kui kaup võib olla ohtlik inimeste ja loomade tervisele. Kindla temperatuurinõudega kaup paigutatakse vastavasse lattu või külmutusveok paigutatakse elektrivarustusega parklasse.
(9) Järelevalveametnik võib nõuda kogu kauba mahalaadimist, kui osalise mahalaadimise korral on kõiki erinevaid veovahendis olevaid kaupu võimatu kontrollida. (10) Pärast lõikes 5 nimetatud kontrolli lõppu sulgeb ja pitseerib järelevalveametnik kõik proovivõtuks avatud pakendid. § 9. Loomade veterinaarnõuetele vastavuse kontrolli tingimused ja kord
(1) Loomade sisse- ja väljaveol kontrollib piiripunkti järelevalveametnik saatedokumente, loomade vastavust saatedokumentidele ja nende tervislikku seisukorda.
(2) Piiripunkti järelevalveametnik peab kontrollima sertifikaadi nõuetekohasust, registreerima selle ja sisseveol väljastama sertifikaadi alusel § 3 lõikes 1 nimetatud tõendi. Hobuste sisse- ja väljavedu võib toimuda ka hobuse passi alusel. Sellisel juhul ei ole eraldi sertifikaat nõutav ja nimetatud tõendit ei väljastata. Tõendit ei väljastata ka reisijaga kaasas olevale lemmikloomale.
(3) Piiripunkti järelevalveametnik peab kontrollima loomade veoks kasutatava transpordivahendi liigi ja numbri vastavust saatedokumentides märgitule, loomade arvu, liiki (tõugu), vanust (vanuserühma) ja sugu ning nende märgistuse vastavust saatedokumentides märgitule.
(4) Loomade puhul, keda identifitseeritakse karjana, peab piiripunkti järelevalveametnik kontrollima transpordipakendite või konteinerite arvu ja märgistust ning visuaalselt loomade vastavust dokumentides kirjeldatud liigile.
(5) Loomad laaditakse maha piiripunkti järelevalveametniku juuresolekul. Loomade individuaalne kliiniline läbivaatus ja sellega kaasnevad menetlused viiakse läbi selleks ettenähtud ruumides. (6) Piiripunkti järelevalveametnik peab hindama loomade veotingimusi, sealhulgas jootmise, söötmise ja puhkamise korraldamist ning kontrollima andmeid loomade veoks kulunud aja kohta lähtekohast piiripunktini ja jõudmiseni sihtkohta ning tegema otsuse veo jätkamise võimalikkuse kohta.
(7) Kui loomade kliinilise läbivaatuse käigus avastatakse kõrvalekaldeid, võetakse loomadelt proove laboratoorseks uurimiseks. Proovid tuleb võtta vähemalt kümnelt protsendilt loomadest, kuid mitte vähem kui neljalt loomalt ning aretusloomade puhul vähemalt kümnelt loomalt. Kui kaubasaadetises on vähem, kui kümme looma, võetakse proovid kõigilt loomadelt. (8) Taudikahtluse korral tuleb loomi pidada piiripunktis isoleerituna kuni lõpliku diagnoosi selgumiseni.
(9) Kui tervisliku seisundi ja käitumise vaatlusel ei ole avastatud kõrvalekaldeid, ei tehta individuaalset kliinilist läbivaatust ja ei võeta proove: 1) karusloomadelt, jäneselistelt ja närilistelt;
2) kodulindudelt, lindudelt;
3) akvakultuursetelt loomadelt;
4) roomajatelt ja kahepaiksetelt;
5) mesilastelt ja muudelt putukatelt;
6) muudelt selgrootutelt;
7) ohtlikelt loomaaia ja tsirkuse loomadelt, sh sõralised ja kabjalised. (10) Eluskalade, koorikloomade ja molluskite ning teaduslikuks uurimistööks mõeldud loomade puhul, kes asuvad pitseeritud konteinerites, teostatakse kliinilist läbivaatust ja proovide võtmist nõuetele mittevastavuse kahtluse korral. (11) Kui Eesti Vabariigiga piirnevast riigist pärinevate, imporditavate, või ükskõik millisest riigist pärinevate, läbival transiidil olevate põllumajandusloomade ülevaatuse käigus leitakse haigeid või hukkunud loomi, saadetakse selline kaup tagasi, teavitades sellest lähtekoha pädevat järelevalveasutust. (12) Kui muudest riikidest pärinevate, imporditavate põllumajandusloomade järelevalve käigus leitakse haigeid või hukkunud loomi, peatatakse loomade sissevedu kuni lõpliku diagnoosi selgumiseni. Piiripunkti järelevalveametnik selgitab välja loomade hukkumise põhjused. Otsuse loomade edasise liikumise kohta teeb Veterinaar- ja Toiduamet.
§ 10. Reisijaga kaasas olevate lemmikloomade nõuetelevastavuse kontrolli tingimused ja kord
(1) Mittekaubanduslikul eesmärgil reisijaga kaasas olevate lemmikloomade sisseveol peab reisija esitama looma tervist tõendava sertifikaadi või dokumendi, mis tõendab, et loom on terve ja talle on tehtud nõuetekohased uuringud ja vaktsineerimised. (2) Mittekaubanduslikul eesmärgil reisijaga kaasasolevate lemmikloomade kontrollimisel lähtub piiripunkti järelevalveametnik § 4 lõike 2 punktides 1- 3 ja 5 ning § 9 lõigetes 1, 4, 8, 9 ja 10 sätestatust.
(3) Mittekaubanduslikul eemärgil reisijaga kaasas olevate lemmikloomade tagasisaatmine või isoleerimine toimub reisija kulul.
§ 11. Järelevalvealane dokumentatsioon
(1) Veterinaar- ja toidujärelevalvele alluva kauba sisse- ja väljavedu reguleerivate õigusaktide koopiaid ning muud vajalikku dokumentatsiooni säilitatakse piiripunktis kuni uuega asendamiseni või vastavalt käesolevale korrale. Järelevalve aluseks olevad õigusaktid peavad olema piiripunktis kättesaadavad. (2) Veterinaar- ja Toiduameti kinnitatud eriluba vajavaid kaupu eksportivate riikide ja piirkondade ning tunnustatud ettevõtete nimekirju säilitatakse piiripunktis kuni uutega asendamiseni. (3) Nimekirja piiripunktis laboratoorseteks uuringuteks võetud proovidest koos uurimistulemustega säilitatakse piiripunktis üks aasta.
(4) Teavet sertifikaatide ja dokumentide registreerimise ning tõendite väljastamise kohta, samuti sertifikaatide ja dokumentide originaaleksemplare ning väljastatud tõendite koopiaid säilitatakse piiripunktis kolm aastat.
(5) Nimekirja kaupadest, mis on järelevalveametniku otsusega tagasi saadetud, hävitatud või ümbertöötlemisele suunatud, samuti nende kohta koostatud aktide koopiaid ning teavet avastatud rikkumistest säilitatakse üks aasta.
Tunnistan kehtetuks põllumajandusministri 10. septembri 1999. a määruse nr 23 "Veterinaarse kontrolli alla kuuluvate, sealhulgas eriluba nõudvate kaupade loetelu, sisse- ja väljaveo ning veterinaarse kontrolli teostamise korra kehtestamine" (RTL 1999, 133, 1862; 2000 ,4, 23).
Minister Ivari Padar Kantsle Ants Noot